Οικογένεια Αβέρωφ

Η **οικογένεια Αβέρωφ** είναι βλάχικης καταγωγής οικογένεια του Μετσόβου. 

Στα τέλη του 17ου αιώνα κατέφυγε στο Μέτσοβο όπου και εγκαταστάθηκε μόνιμα ο Αυγερινός Αποστολάκας, ο οποίος είχε έρθει σε σύγκρουση με κάποιους Τούρκους στη Θεσσαλονίκη. Ο υιός του, Μίχος Αποστολάκας (1685–1751) απέκτησε σημαντική περιουσία μέσα από την κτηνοτροφία, την οποία επέκτεινε ο υιός του, Αυγερινός Αποστολάκας, ο οποίος συγκαταλεγόταν ανάμεσα στους πλουσιότερους πολίτες του Μετσόβου. Το επώνυμο άρχισε να μεταβάλλεται από τον Μιχαήλ Αποστολάκα, τον οποίο αποκαλούσαν Μιχαήλ Αυγέρο. Ο τελευταίος πραγματοποίησε δύο γάμους ένας εκ των οποίων με την αδελφή του Αναστασίου Τοσίτσα, πατέρα του Μιχαήλ Τοσίτσα. Ο υιός του τελευταίου Μιχαήλ, Αναστάσιος, μετανάστευσε στην Αίγυπτο, όπου ασχολήθηκε με το εμπόριο βάμβακος αποκτώντας σημαντική περιουσία. Κατόπιν προσκλήσεώς του εγκαταστάθηκαν εκεί και οι αδελφοί του Αυγερινός, Δημήτριος και Γεώργιος Αβέρωφ. Οι δύο πρώτοι επέστρεψαν και εγκαταστάθηκαν στη Χαλκίδα, όπου αγόρασαν τεράστιες εκτάσεις γης.

## Μέλη
* Αυγερινός Αποστολάκας, γενάρχης της οικογένειας
** Μίχος Αποστολάκας, γιος του Αυγερινού
*** Αυγερινός Αποστολάκας, κτηνοτρόφος και γιος του Μίχου
**** Μιχαήλ Αυγέρος, κτηνοτρόφος, σύζυγος Τοσίτσα σε α΄ γάμο και Ευδοκίας Χρόνη σε β΄ γάμο και γιος του Αυγερινού
***** Δημήτριος Αβέρωφ (Αυγέρος), κτηματίας και γιος του Μιχαήλ
***** Νικόλαος Αβέρωφ (Αυγέρος), προύχοντας, γιος του Μιχαήλ και της Ευδοκίας
****** Ευδοκία Αβέρωφ, γνωστή και ως *Βασιλαρχόντισσα*, σύζυγος Στέργιου Τζωαννόπουλου και κόρη του Νικολάου
***** **[[Γεώργιος Αβέρωφ|Γεώργιος Αβέρωφ (Αυγέρος)]]**, τραπεζίτης, έμπορος, Εθνικός Ευεργέτης και γιος του Μιχαήλ & της Ευδοκίας
***** Αναστάσιος Αβέρωφ (Αυγέρος), μεγαλέμπορος και γιος του Μιχαήλ από τον α΄ γάμο
***** Αυγερινός Αβέρωφ (Αυγέρος), κτηματίας, βουλευτής, σύζυγος της Ελένης Παχύ και γιος του Μιχαήλ
****** Πολυξένη Αβέρωφ, σύζυγος Βλάσιου Βαλτινού και κόρη του Αυγερινού
****** Νικόλαος Αβέρωφ, σύζυγος Σοφίας Βαλτινού και γιος του Αυγερινού
******* Αυγερινός Αβέρωφ, γιος του Νικολάου
******** Νικόλαος Αβέρωφ, υποπτέραρχος ε.α. της πολεμικής αεροπορίας και γιος του Αυγερινού
****** Αγγελική Αβέρωφ, σύζυγος Δημητρίου Αντωνίου Ρικάκη και κόρη του Αυγερινού
******* Αντώνιος Ρικάκης, αξιωματικός του Πολεμικού Ναυτικού, νομάρχης και γιος της Αγγελικής
******** Δημήτριος Ρικάκης, συγγραφέας και γιος του Αντωνίου
****** Λαυρία Αβέρωφ, πρόεδρος του Φάρου Τυφλών, σύζυγος Αριστείδη Πρωτοπαπαδάκη και κόρη του Αυγερινού
******* Μιχαήλ Πρωτοπαπαδάκης, βουλευτής, ευρωβουλευτής, υφυπουργός και γιος της Λαυρίας
****** Μαριγώ Αβέρωφ, σύζυγος Λεωνίδα Παπάγου και κόρη του Αυγερινού
******* Νιόνιος Παπάγος, σύζυγος Σαπφούς Φέξη και γιος της Μαριγούς
******* **[[Αλέξανδρος Παπάγος]]**, στρατάρχης, πρωθυπουργός της Ελλάδας, σύζυγος της Μαρίας Καλλίνσκη και γιος της Μαριγούς
******** Ειρήνη Παπάγου, σύζυγος του Γιάννη Παππά και κόρη του Αλέξανδρου
******** Λεωνίδας Παπάγος, αυλάρχης του Βασιλιά Κωνσταντίνου Β΄, διπλωμάτης, σύζυγος Άννας Γουλανδρή και γιος του Αλέξανδρου
****** Μιχαήλ Αβέρωφ,  βουλευτής, κτηματίας, σύζυγος της Αμαλίας Λάντερερ και γιος του Αυγερινού
******* Γεώργιος Μιχαήλ Αβέρωφ, κτηματίας, βουλευτής, υπουργός και γιος του Μιχαήλ
******** Γεώργιος Αβέρωφ, διπλωμάτης και γιος του Γεωργίου
******** Μιχαήλα Αβέρωφ, συγγραφέας, σύζυγος Λυκούργου Κογεβίνα και κόρη του Μιχαήλ
******* Αναστάσιος Αβέρωφ, βουλευτής, κτηματίας και γιος του Μιχαήλ
******** Μιχαήλ Αβέρωφ (19??–1987), σύζυγος Μαρίας Ιωάννη Παπαστράτου και γιος του Αναστασίου
********* Τάσος Αβέρωφ, πρόεδρος της καπνοβιομηχανίας Παπαστράτος και γιος του Μιχαήλ
********* Ιωάννης Αβέρωφ, δήμαρχος Μετσόβου, βουλευτής, ευρωβουλευτής και γιος του Μιχαήλ
******** **[[Ευάγγελος Αβέρωφ|Ευάγγελος Αβέρωφ – Τοσίτσας]]**, βουλευτής, υπουργός, αρχηγός της Νέας Δημοκρατίας και γιος του Αναστασίου
********* Τατιάνα Αβέρωφ – Ιωάννου, ψυχολόγος, συγγραφέας, πρόεδρος του Ιδρύματος Αβέρωφ, σύζυγος Σωτήρη Ιωάννου και κόρη του Ευαγγέλου

## Παραπομπές


*